Aleksander Pergament
Aleksander Pergament (vene keeles Александр Викторович Пергамент; 18. juuni 1906 Peterburi – 1969 Leningrad) oli juudi rahvusest Vene lavastaja. Aastatel 1934–1956 oli ta Punalipulise Balti Mere Laevastiku teatri kunstiline juht. 1956–1958 oli ta Leninliku Komsomoli nimelise Leningradi Riikliku Teatri pealavastaja ja 1958–1961 Petroskoi teatri pealavastaja. 1961. aastast oli ta Leningradi Kultuuriinstituudi dotsent ja lavastuskateedri juhataja.